James Laurinaitis
James Laurinaitis (g. 1986 m. gruodžio 3 d. Wayzata, Minesota, JAV) – lietuvių kilmės amerikietiškojo futbolo žaidėjas. 2009 m. profesionalaus futbolo naujokų biržoje jį 35-u numeriu pasirinko Rams komanda iš Sent Luiso. 2005-2009 m. žaidė Ohio State Buckeyes (Ohajo universiteto) komandoje gynėjo pozicijoje. Mokėsi Wayzata High School mokyloje Mineapolyje (Minesota). Buvo kviečiamas žaisti į NHL ledo ritulio lygą. Tėvas Joe ir abu dėdės John ir Marcus buvo profesionalūs imtynininkai. Turi vyresnį brolį Joseph Jr. (tarnauja Irake) ir jaunesnę seserį Jessica .